પહેલા મને એમ હતું કે , મેં સારી એવી સંખ્યામાં પુસ્તકો વાંચ્યા છે . . . , પણ ગુજરાતી બ્લોગજગતમાં પગ મુકતા જ મારો એ નાનો સો અહંકાર ટાય ટાય ફીશ થઇ ગયો 😉 . . . . આભાર , આપ સૌ મિત્રો , બાળમિત્રો અને વડીલમિત્રોનો મારું ટાય ટાય ફીશ કરવા માટે ! . . . પહેલા પુસ્તક અવનવા કિસ્સાઓ અને જાણકારી મેળવવા માટે જ વંચાતું હતું પણ જે દિવસથી તેના દ્વારા મનમાં મનોમંથન ઉઠવા લાગ્યું , તે દિવસથી પુસ્તકો જેટલો નશો મને કોઈ ચીજથી થયો નથી . . . ફિલ્મોથી પણ નહિ ❗ હવે એવી હાલત છે કે પુસ્તકો માટે રાખી મુકાયેલી રકમ પણ ટૂંકી પડવા લાગી છે અને જયારે પણ હું કોઈ પુસ્તક લેવા જાઉં છું , ત્યારે વધુ પડતા પુસ્તકો લેવાઈ જ જાય છે અને નાણાતંત્ર વિખેરાઈ જાય છે 🙂 . . . હાલમાં પણ મારી પાસે 20ની આસપાસ પુસ્તકો વંચાયા વિનાના ઘણા સમયથી પડ્યા છે { કે જેમાં થોથા જેવા , દુખિયારા અને સ્ટીવ જોબ્સનું પુસ્તક મુખ્ય છે ! }